Na temelju članka 5. Odluke o davanju u zakup javnih površina i drugih nekretnina u vlasništvu Općine Omišalj za postavljanje privremenih objekata, reklamnih i oglasnih predmeta („Službene novine Primorsko - goranske županije“ broj 42/22 i 15/24), članka 46. Pravilnika o lokacijama i uvjetima za postavljanje i oblikovanje privremenih objekata i predmeta („Službene novine Primorsko - goranske županije“ broj 57/10 i 12/11) i Zaključka Općinske načelnice od 2.4.2024. godine, Općina Omišalj raspisuje

**JAVNI NATJEČAJ**

**za davanje u zakup javnih površina u vlasništvu Općine Omišalj**

**za postavljanje privremenih objekata i reklamnih predmeta**

Predmet javnog natječaja je davanje u zakup javne površine u vlasništvu općine Omišalj za postavljanje privremenih objekata i reklamnih predmeta na sljedećim lokacijama:

**I. Kiosci i štandovi**

**I.1. Lokacija za davanje u zakup javne površine sa kioskom površine do 12,00 m² u ulici Ribarska obala u Njivicama (mikrolokacija - park iznad objekta “ Plava terasa”)**

- namjena: prodaja novina, cigareta, igara na sreću i sl.

- razdoblje na koje se daje u zakup: 18.06.2024-18.06.2026.

- početna cijena zakupa: 5.574,00 EUR/godišnje, uvećano za PDV.

**I.2. Lokacija za davanje u zakup javne površine za postavu kioska površine do 15,00 m² i pokretnih naprava – 30 komada ležaljki u ulici Ribarska obala u Njivicama (mikrolokacija - park iznad objekta “Plava terasa”)**

- namjena: iznajmljivanje plažnih rekvizita

- razdoblje na koje se daje u zakup: od 01.05.2024. do 01.10.2024. godine

- početna cijena zakupa: 3.483,00 EUR.

**I.3. Lokacija za davanje u zakup javne površine za postavu montažnog objekta površine do 9,00 m² u ulici Ribarska obala u Njivicama (mikrolokacija - park iznad objekta “Plava terasa”)**

- namjena: uslužne djelatnosti (usluge njege i održavanja tijela - masaža)

- razdoblje na koje se daje u zakup: 01.06.2024.-31.05.2026.

- početna cijena zakupa: 1.991,00 EUR/godišnje.

**I.4. Lokacija za davanje u zakup javne površine za postavu štanda površine do 6,00 m² i zakup 5,00 m² terase ispred štanda u ulici Ribarska obala u Njivicama (mikrolokacija – park iznad objekta „Plava terasa“):**

 - namjena: jednostavno ugostiteljstvo (priprema i prodaja jednostavnih jela, slastica i pića),

 - razdoblje na koje se daje zakup: 01.06.2024.-31.05.2026.godine

 - početna cijena zakupa: 4.246,60 EUR/godišnje.

**I.5. Lokacija za davanje u zakup javne površine za postavu reklamnog predmeta površine 1,00 m² u ulici Ribarska obala u Njivicama (mikrolokacija – ispred trgovine “Bodulka design“, Ribarska obala kbr. 24)**

- „sandwich“ reklamni pano

- razdoblje na koje se daje zakup: od 01.05.-01.10.2024.godine

- početna cijena zakupa: 10,00 EUR, mjesečno/m².

**I.6. Lokacija za davanje u zakup javne površine za postavu reklamnog predmeta površine 1,00 m² u ulici Ribarska obala u Njivicama (mikrolokacija – ispred objekta Ribarska obala kbr. 26-28)**

- reklamni pano

- razdoblje na koje se daje zakup: od 01.05.-01.10.2024.godine

- početna cijena zakupa: 10,00 EUR, mjesečno/m².

**I.7. Lokacija za davanje u zakup javne površine za postavu reklamnog predmeta površine 1,00 m² uz šetnicu između ulice Primorska cesta i ulice Ribarska obala u Njivicama (mikrolokacija - pored objekta Ribarska obala kbr. 31),**

- reklamni pano

- razdoblje na koje se daje zakup: od 01.05.2024.- 01.05.2026.godine

- početna cijena zakupa: 10,00 EUR, mjesečno/m².

**I.8. Lokacija za davanje u zakup javne površine u Njivicama (mikrolokacija – ispred kbr. 2 u ulici Ribarska obala), do 1,00 m2 za postavu** **reklamnog predmeta**

- „sandwich“ reklamni pano

- razdoblje na koje se daje zakup: 01.05.-01.10.2024.godine

- početna cijena zakupa: 10,00 EUR, mjesečno/m².

**I.9. Lokacija za davanje u zakup javne površine u Omišlju (mikrolokacija – uz zid prema društvenom domu u Omišlju) za postavu reklamnog predmeta do 6m²**

- reklamni pano

- razdoblje na koje se daje zakup: 27.05.2024.-27.05.2028.godine

- početna cijena zakupa: 7,00 EUR, mjesečno/m².

**I.10. Lokacija za davanje u zakup javne površine za postavu kioska površine do 15,00 m2**

**u ulici Kralja Tomislava u Njivicama (tzv. „privremena tržnica“)**

- namjena: turistička agencija

- razdoblje na koje se daje u zakup: 15.06.– 15.09.2024. godine

- početna cijena zakupa: 331,75 EUR.

**I.11. Lokacija za davanje u zakup javne površine za postavu bankomata I (lijevo) u ulici Placa u Njivicama**

- namjena: bankomat

- razdoblje na koje se daje u zakup: 01.06.2024-31.05.2026.

- početna cijena zakupa: 2.654,00 EUR (19.996,56 kn)/godišnje.

**I.12. Lokacija za davanje u zakup javne površine za postavu bankomata II (desno) u ulici Placa u Njivicama**

- namjena: bankomat

- razdoblje na koje se daje u zakup: 01.06.2024-31.05.2026.

- početna cijena zakupa: 2.654,00 EUR (19.996,56 kn)/godišnje.

**II. Lokacije za davanje u zakup javne površine u vlasništvu općine Omišalj za postavu ugostiteljske i/ili terase uz trgovinu za godišnje razdoblje - 2024. godina, na slijedećim lokacijama:**

|  |  |  |  |  |
| --- | --- | --- | --- | --- |
| **Red.****broj** | **Lokacija** | **Površina u m²** | **Namjena****površine** | **Početna cijena zakupnine (EUR)** |
| * **NASELJE NJIVICE**
 |
| **1.** | Placa kbr. 1 (ispred trgovine „Ivić“) | 1,60 | Terasa uz trgovinu | 84,80 EUR |
| **2.**  | Ribarska obala 1 (ispred slastičarne „Bourbon“) | 40,58 | Ugostiteljska terasa | 2.150,74 EUR |
| **3.** | Placa (uz kiosk s tiskovinama) | 6,00 | Terasa uz trgovinu | 318,00 EUR |
| **4.** | Ribarska obala 4 (ispred ugostiteljskog objekta „Bourbon grill“) | 43,64 | Ugostiteljska terasa | 2.312,92 EUR |
| **5.**  | Ribarska obala 5 (ispred ugostiteljskog objekta „Miramare“) | 25,00 | Ugostiteljska terasa uz objekt udaljena 3,00 m od zelenog pojasa | 1.325,00 EUR |
| **6.** | Ribarska obala 13 (ispred ugostiteljskog objekta „Rivica“) | 65,56 | Ugostiteljska terasa | 3.474,68 EUR |
| **7.** | Ribarska obala, park iznad objekta „Plava terasa“ (ispred kioska za prodaju brze prehrane) | 9,00 | Ugostiteljska terasa | 477,00 EUR |
| **8.**  | Ribarska obala, park iznad objekta „Plava terasa“ (ispred kioska za prodaju sladoleda i pića) | 10,00 | Ugostiteljska terasa | 530,00 EUR |
| * **NASELJE OMIŠALJ**
 |
| **9.** | Ulica Njivičina bb (ispred poslovnog prostora - fast fooda na tržnici) | 5,00 | Ugostiteljska terasa | 265,00 EUR |

**Na natječaju ne može sudjelovati ponuditelj koji:**

* ne ispunjava ili nije ispunjavao obveze iz ugovora sklopljenog temeljem odredbi Odluke o davanju u zakup javnih površina i drugih nekretnina u vlasništvu Općine Omišalj za postavljanje privremenih objekata, reklamnih i oglasnih predmeta,
* je već bio utvrđen najpovoljnijim ponuditeljem za lokaciju koja je predmet natječaja, ali nije sklopio ugovor o zakupu ili je sklopio ugovor i isti raskinuo prije ugovorenog roka,
* koji ima nepodmiren dug prema Općini Omišalj po bilo kojoj osnovi.

**UVJETI NATJEČAJA:**

* Pravo sudjelovanja u natječaju imaju fizičke i pravne osobe koje su registrirane za obavljanje djelatnosti i koje nemaju dugovanja prema Općini Omišalj s bilo kojeg osnova;
* Cijena **sezonskog** zakupa plaća se u dva obroka, prvih 50% iznosa do 31.05.2024. godine, a drugih 50% iznosa do 31.07.2024. godine;
* Cijena **godišnjeg** zakupa na sljedeći način:
* godišnji zakup za 2024. godinu plaća se u dva obroka, prvih 50% iznosa do 31.05.2023. godine, a drugih 50% iznosa do 31.07.2024. godine,
* za svaku narednu godinu prvih 50% iznosa godišnje zakupnine do 30.04., a drugih 50% iznosa do 31.07. tekuće godine;
* Odabrani ponuditelj dužan je po potpisu ugovora ishoditi sve potrebne dozvole i suglasnosti od nadležnih tijela, poštovati higijensko - tehničke uvjete, te održavati čistoću zakupljenog zemljišta, kao i uvjete postavljanja i oblikovanja privremenih objekata i predmeta na javnim površinama određenim u Pravilniku o lokacijama i uvjetima za postavljanje i oblikovanje privremenih objekata i predmeta.

Za lokacije pod točkama **I.1 i I.4.** odabrani ponuditelj je dužan prije potpisivanja ugovora dostaviti običnu zadužnicu potvrđenu kod javnog bilježnika u visini jednogodišnje zakupnine, koja će se naplatiti u slučaju da zakupnik ne podmiri dospjelu zakupninu, zateznu kamatu ili troškove po osnovi korištenja javne površine/kioska i/ili u slučaju naplate štete koja može nastati zbog neispunjenja obveza iz zakupa, za korištenje zakupa preko mjere te eventualnih troškova ovrhe.

Zakupnik snosi troškove opremanja lokacije na lokacijama na kojima nije osigurana komunalna infrastruktura (električna energija, voda i odvodnja), kao i troškove uređenja zemljišta i pripreme za postavu privremene naprave. Također, zakupnik snosi troškove potrošnje električne energije i vode.

Obavezna oprema uz postavljene privremene naprave na javnim površinama čini koš za otpatke postavljen neposredno uz privremene naprave.

**Općina može otkazati ugovor o zakupu u slučaju potrebe uređenja nekretnine koja je u zakupu, odnosno radi privođenja nekretnine namjeni sukladno odgovarajućim dokumentima prostornog uređenja. U navedenom slučaju zakupnik nema pravo tražiti od Općine naknadu štete.**

**Ponuda za sudjelovanje na natječaju mora sadržavati:**

1. Pisanu ponudu s čitko napisanim imenom i prezimenom ponuditelja, adresom prebivališta, te OIB/MBG za fizičku osobu; odnosno tvrtku s adresom sjedišta te OIB/MB za pravnu osobu, s navedenim brojem telefona, naznakom rednog broja lokacije za koju se ponuda podnosi i s ponuđenom cijenom (bez PDV-a), izraženom slovima i brojkama. Ponuđena cijena se podnosi kao godišnja cijena, odnosno za razdoblje od 1. godine zakupa, osim za lokacije broj I.2. i I.10. (za razdoblje zakupa) i za lokacije od I.5-I.9. (mjesečna cijena);

2. Presliku rješenja o upisu u sudski registar za pravne osobe, odnosno obrtni registar za fizičke osobe, rješenje o upisu u registar udruge, političke stranke i slično, kojom natjecatelj dokazuje da je registriran za obavljanje djelatnosti za koju podnosi ponudu;

3. Presliku osobne iskaznice ukoliko je ponuditelj fizička osoba;

4. Potvrdu o nepostojanju duga prema Općini, ne stariju od 30 dana (izdaje se temeljem ispunjenog Obrasca Zahtjeva za potvrdu o nepostojanju duga - Prilog 1. ovog Javnog natječaja);

5. Potpisanu Izjavu o obavljanju **ugostiteljske** djelatnosti u protekloj godini s potrebnim dokazima (Prilog 2. ovog Javnog natječaja), **koju dostavljaju ponuditelji – ugostitelji koji su u protekloj godini radili dulje od šest ili devet mjeseci na jednoj od lokacija navedenih pod točkom II.**;

6. Dokaz o izvršenoj uplati jamčevine u iznosu od 10% od početnog iznosa zakupnine (bez PDV-a), koja se uplaćuje na transakcijski račun Općine Omišalj broj HR91 2402 0061 8301 0000 9, model HR68, poziv na broj: **5738 – OIB,** sa svrhom uplate: jamčevina za zakup javne površine;

7. Naznaku broja tekućeg ili žiro - računa ponuditelja i naziv poslovne banke kod koje je račun otvoren, radi povrata jamčevine. Jamčevina ponuditelja čija ponuda nije prihvaćena vraća se ponuditelju najkasnije u roku od 15 (petnaest) dana nakon donošenja odluke o odabiru, dok se jamčevina ponuditelja čija je ponuda prihvaćena zadržava i uračunava u iznos zakupnine.

Najpovoljnijom ponudom smatrati će se ona ponuda koja uz ispunjenje uvjeta iz natječaja sadrži najviši iznos zakupnine. U slučaju da dva ili više ponuditelja, koji ispunjavaju uvjete iz natječaja, ponude isti iznos zakupnine pravo prvenstva ima ponuditelj čija ponuda je ranije zaprimljena u Upravnom odjelu Općine Omišalj.

Odabrani ponuditelj obvezan je s Općinom Omišalj zaključiti ugovor o zakupu javne površine u roku od osam dana od dana primitka odluke o odabiru. U protivnom će se smatrati da je od prijave na natječaj odustao.

Ukoliko najpovoljniji ponuditelj odustane od sklapanja ugovora o zakupu, nema pravo na povrat jamčevine, a ugovor se sklapa s idućim najpovoljnijim ponuditeljem koji ispunjava uvjete iz natječaja, ukoliko isti prihvati najviši iznos ponuđene zakupnine.

Ponuda s utvrđenim prilozima dostavlja se u zatvorenoj omotnici s naznakom „Natječaj za zakup javnih površina – ne otvarati“, s naznačenim rednim brojem lokacije za koju se prijavljuje. Ponuda mora biti zaprimljena, bez obzira na način dostave, u Općini Omišalj na adresi: Općina Omišalj, Prikešte 13, 51513 Omišalj, najkasnije do 25.04.2024. godine do 10,00 sati. Otvaranje ponuda održati će se **25.04.2024. godine u 10,30 sati** u Općini Omišalj, Prikešte 13, Omišalj.

Nepravodobne i nepotpune ponude neće se razmatrati.

O odabiru najpovoljnije ponude ponuditelji će biti izvješteni u pisanom obliku.
Općina Omišalj zadržava pravo ne odabrati niti jednu ponudu.

Sve informacije o natječaju mogu se dobiti u Upravnom odjelu Općine Omišalj, radnim danom od 09,00 - 15,00 h, na tel: 051/661-977.

KLASA: 363-01/24-01/20

URBROJ: 2170-30-24-2

Omišalj, 8.4.2024. godine

**OPĆINA OMIŠALJ**